# OBČINA TRZIN

**Župan Anton Peršak**

Številka: 21-9/2013

Datum: 25.02.2013

**OBČINSKEMU SVETU**

**OBČINE TRZIN**

## Zadeva: Sklep o določitvi nepremičnin in opreme, ki sestavljajo javno infrastrukturo na

 **področju kulture v Občini Trzin – predlog**

**Namen:** Sprejem sklepa v skladu z Zakonom o uresničevanju javnega interesa za kulturo

Pravna podlaga: 70. člen Zakona o uresničevanju javnega interesa za kulturo (ZUJIK) (Ur.l. RS št. 96/02, 77/07 – UPB1, 56/08, 94/09 Odl.US, 4/10, 20/11, 100/11 Odl.US), Zakon o lokalni samoupravi (Ur. l. RS št. 94/2007 – UPB2, 27/2008 – Odl.US: Up-2925/07-15, U-I-21./07-18, 76/2008, 79/09, 51/2010 in 40/2012-ZUJF), 18.čl. Statuta Občine Trzin (Ur.v. O.T. št. 2/99, 4/2000, 5/03, 2/06 in 8/06) in 33. čl. Poslovnika o delu občinskega sveta Občine Trzin (Ur.v. O.T. št. 3/99, 10/2000 in 5/2004)

 **Predlagatelj in poročevalec na seji:**  Župan Anton Peršak.

**Obrazložitev predloga:**

ZUJIK v 70. členu določa, da Vlada RS oziroma pristojni organ lokalne skupnosti s sklepom določi, katere nepremičnine in katera oprema, pri čemer sodimo, da gre predvsem za opremo, ki sodi v kategorijo osnovnih sredstev, v državi oziroma v lokalni skupnosti, ki so v javni lasti in so namenjene kulturi, sestavljajo javno infrastrukturo na področju kulture. Nadalje zakon v istem členu določa, da se nepremičnine, s sklepom opredeljene kot javna infrastruktura na področju kulture zaznamujejo kot takšne tudi v zemljiški knjigi. Na podlagi sprejetih in ministrstvu posredovanih sklepov ministrstvo, pristojno za kulturo, vodi evidenco nepremičnin, ki sestavljajo javno kulturno infrastrukturo.

Sklep predlagamo v sprejem sedaj, ker se z letošnjim letom zaključuje projekt izgradnje Jefačn'kove domačije, v okviru katere se gradi in deloma obnavlja stavba nekdanjega gospodarskega poslopja, ki bo vsaj po trenutno veljavnih načrtih za nekaj časa zadnji novi objekt, ki sodi v seznam kulturne infrastrukture v Občini Trzin. Res je, da imamo v načrtu tudi izgradnjo novega kulturnega doma na istem mestu, kot stoji sedanji kulturni dom, vendar bo do izgradnje novega doma predvidoma minilo še nekaj let; občina pa sklep potrebuje tudi zaradi morebitne oddaje objektov kulturne infrastrukture v najem ali upravljanje, kot to predvideva ZUJIK.

**Finančne posledice:** Sprejem sklepa sam po sebi ne bo imel neposrednih posledic za Proračun Občine Trzin.

**Predlog sklepa:**

Občinski svet Občine Trzin je na podlagi 70. člena Zakona o uresničevanju javnega interesa za kulturo (ZUJIK) (Ur.l. RS št. 96/02, 77/07 – UPB1, 56/08, 94/09 Odl.US, 4/10, 20/11, 100/11 Odl.US), Zakona o lokalni samoupravi (Ur. l. RS št. 94/2007 – UPB2, 27/2008 – Odl.US: Up-2925/07-15, U-I-21./07-18, 76/2008, 79/09, 51/2010 in 40/2012-ZUJF), 18.čl. Statuta Občine Trzin (Ur.v. O.T. št. 2/99, 4/2000, 5/03, 2/06 in 8/06) in 33. čl. Poslovnika o delu občinskega sveta Občine Trzin (Ur.v. O.T. št. 3/99, 10/2000 in 5/2004) na 21. redni seji, dne 13.3.2013, sprejel

### SKLEP

## o določitvi nepremičnin in opreme, ki sestavljajo javno infrastrukturo na področju kulture

## v Občini Trzin

1. člen

Javno infrastrukturo na področju kulture v Občini Trzin sestavljajo naslednje, namenu primerno opremljene nepremičnine:

|  |  |  |  |  |  |
| --- | --- | --- | --- | --- | --- |
| Št.  | Nepremičnina in namen | Lokacija | K.o. | Parcelna številka |  m² |
| 1. | Kulturni dom Franc Kotar – večnamenska dvorana in funkcionalni prostori  | Mengeška 9 | Trzin  | 103/5 | 238 |
| 2. | Krajevna knjižnica Tineta Orla v Centru Ivana Hribarja s pripadajočo opremo za potrebe knjižnice; v stavbi št. 1617 | Mengeška 12 F | Trzin  | 119/49 | 304,6  |
| 3.  | Dvorana Marjance Ručigaj – večnamenska dvorana in funkcionalni prostori v Centru Ivana Hribarja s pripadajočo opremo (stoli, projektor, lučni park, mešalna miza); v stavbi št. 1617 | Mengeška 12 F | Trzin  | 119/49 | 279,9 |
| 4. | Razstavni prostor Avla v Centru Ivana Hribarja in funkcionalni prostori – s pripadajočo opremo za potrebe razstav in informacijskim pultom; v stavbi št. 1617 | Mengeška 12 F | Trzin | 119/49 | 234,5 |
| 5.  | Jefačn'kova domačija – »Štala« - večnamenski objekt, namenjen razstavni dejavnosti, delavnicam s področja kulture, povezovanja turizma s kulturo, etnologijo itd. (v izgradnji) | Jemčeva 40 | Trzin  | 5/4 in 12 | 236,5  |

2. člen

Nepremičnine iz 1. člena tega sklepa se v zemljiški knjigi zaznamujejo kot javna kulturna infrastruktura.

3. člen

Sklep se po uveljavitvi pošlje na ministrstvo, pristojno za področje kulture, z namenom vpisa javne kulturne infrastrukture na območju Občine Trzin v evidenco nepremičnin, ki sestavljajo javno kulturno infrastrukturo na območju Republike Slovenije.

4. člen

Ta sklep se objavi v Uradnem vestniku Občine Trzin in začne veljati naslednji dan po objavi.

Številka: 21-9/2013

Datum: 13.03.2013 Župan

 Anton Peršak l.r.